Корлеоне
Корлео̀не () е италиански град и община на остров Сицилия в близост до Палермо. В Корлеоне живеят 11 376 души по данни от преброяването през 2009 г.

История 
В миналото градът е бил управляван от араби, които го наричат Qurlayun. Под тяхно владичество Корлеоне претърпява икономически растеж и се превръща в богат град. През 1072 градът е завладян от норманите.

Между 15 и 16 век селището бележи значителен демографски прираст.

Съвремие 
В началото на 60-те години на 20 век градът става скандално известен като родно място на мафиотите Микеле Навара, Лучано Леджо, Леолука Багарела, Салваторе Риина и Бернардо Провенцано.

Най-запомнящото се събитие в Корлеоне през последните 40 години е залавянето на Бернардо Провенцано известен като Capo di tutti capi (Босът на всички босове) на 11 април 2006 г. Денят на ареста е празничен за малкия град и една от улиците е наречена 11 април.

Литература и филми 
Писателят Марио Пузо използва името Корлеоне в своята книга „Кръстникът“. Той разказва за мафиотска фамилия носеща същото име. По-късно Франсис Форд Копола сътворява филмова трилогия по книгите на италианския писател.

Бабата и дядото на Ал Пачино (играещ Майкъл Корлеоне в „Кръстникът“) емигрират от града по същото време, по което го прави и несъществуващият герой от филма Вито Корлеоне.

Забележителности 
 Енорийска църква Сан Мартино. Годината на построяване е неизяснена. Сградата многократно е била разширявана.
 Часовникова кула от 18 век.
 Църква Адолората. Построена през 1749, има елипсовидна форма.
 Църква Санта Андреа. Построена през 14 век.
 Църква и манастир Сан Салваторе. Построени през 1737.
 Руини на крепостта Сопрано.
 Крепост Сотано. От 1960 е манастир.

Външни препратки 
  Официална страница

Палермо (провинция)
Градове в Сицилия